ვაშინგტონი ასადის მოწინააღმდეგეებს ჰუმანიტარულ დახმარებას აწვდის
რუსეთი და ჩინეთი სირიასთან დაკავშირებულ ნებისმიერ რეზოლუციაზე ვეტოს დადებით იმუქრებიან
ანტი-სამთავრობო დემონსტრაციები პრეზიდენტი ბაშარ ალ ასადის გადადგომას ითხოვენ. სამთავრობო ძალები კი დემონსტაციებს ძალისმიერი მეთოდებით არბევენ. უკანასკნელი რამდენიმე დღის მანძილზე უშიშროების ძალებთან შეტაკების შედეგად ასობით ადამიანია დაღუპული. მიუხედავად იმისა, რომ საერთაშორისო საზოგადოება ცდილობს სირიაში გაეროს აქტიურ ჩართვას, უშიშროების საბჭოს თითქმის არაფრის გაკეთება შეუძლია იმის გამო, რომ რუსეთი და ჩინეთი სირიასთან დაკავშირებულ ნებისმიერ რეზოლუციაზე ვეტოს დადებით იმუქრებიან. გასულ კვირას მათ ერთი რეზოლუცია უკვე დაბლოკეს. უშიშროების საბჭოში არსებული ასეთ ვითარებიდან გამომდინარე, შეერთებული შტატები ცდილობს გამოსავალი სხვაგან მონახოს. მაგალითად, ვაშინგტონი ასადის მოწინააღმდეგეებს ჰუმანიტარულ დახმარებას აწვდის და იმ ქვეყნების წინააღმდეგ პოლიტიკურ ზეწოლას ახორციელებს, რომლებიც სირიასთან იარაღით ვაჭრობენ. ამერიკის სახელმწიფო დეპარტამენტის წარმომადგენელი ვიქტორია ნულანდი ამბობს: გერმანია „სირიის მეგობართა ჯგუფის“ წევრია, რომელიც ასადის მთავრობის მიერ მოსახლეობის წინააღმდეგ ძალის გამოყენების შეწყვეტას ისახავს მიზნად. გერმანიის საგარეო საქმეთა მინისტრი გუიდო ვესტერველე აცხადებს: თურქეთის პრემიერ მინისტრი რეჯეპ ტაიპ ერდოღანი აცხადებს, რომ ეს ჯგუფი სირიაში მშვიდობისა და სტაბილურობის დამყარებას ისახავს მიზნად: პრეზიდენტ ასადს კი საკუთარი მეგობრების ჯგუფი ჰყავს. ეს ქვეყნები ირანი, რუსეთი და ჩინეთია. ვაშინგტონში დაფუძნებული კატოს ინსტიტუტის საერთაშორისო ურთიერთობების ანალიტიკოსი მალუ ინოკენტი აცხადებს, რომ სირიასთან დაკავშირებული დავა რეგიონში ირანის გავლენას აყენებს საფრთხის ქვეშ: არონ სნაიპი სახელმწიფო მდივნის მეორე მოადგილეა ახლო აღმოსავლეთის საკითხებში. ის ამბობს, რომ ისტორია უარყოფითად შეაფასებს იმ ფაქტს, რომ ირანი დამასკოს დახმარებას უწევს: სირიაში ძალადობა გრძელდება. შეერთებული შტატების ოფიციალური წარმომადგენლები კი არ ამბობენ იმას, უჭერს თუ არა მხარს ვაშინგტონი სირიის მეამბოხეთა დაჯგუფებას, რომელსაც თავისუფალი სირიის არმია ჰქვია. ამერიკელი პოლიტიკოსები ხშირად იმეორებენ პრეზიდენტი ობამას სიტყვებს, რომ სირიაში მიმდინარე კონფლიქტი სამხედრო ძალის გამოყენების გარეშე უნდა დასრულდეს.